**Ասանսոլ** (բենգալերեն՝ আসানসোল, հինդի՝ আসানসোল), քաղաք Հնդկաստանի Արևմտյան Բենգալիա նահանգում։ Նահանգի երկրորդ ամենաբնակեցված քաղաքն է (Կալկաթայից հետո) և կազմում է Հնդկաստանի 39-րդ ամենամեծ քաղաքային ագլոմերացիան։ Ասանսոլը գտնվում է Բուրդվան շրջանում։ Ասանսոլն աշխարհի հարյուր ամենաարագ զարգացող քաղաքներից մեկն է։

Պատմություն
-----------

Սկզբում Ասանսոլի շրջանը բնակեցված է եղել դրավիդներով և ավստրալոիդներով։ Մոտ երկուսուկես հազար տարի առաջ քաղաքի ծայրամասերը եղել են ջայնիզմի զարգացման կենտրոն։ Ենթադրվում է, որ ջայների վերջին տիրթհանկարը՝ Մահավիրա Վարդամանան, ապրել և աշխատել է Ասանսոլի տարածքում։ Ջեյների տաճարները Բեգունիայում՝ Բարաքար գետի ափին և Բանկուրայի հարևան թաղամասում, վկայում են ջայնների գործունեության մասին։ 12-րդ դարի ջայնական տաճար, որը նվիրված 12-րդ Տիրթհանկարին, պահպանվել է Ասանսոլում՝ Վասուուջիայում։

Հետագայում քաղաքը Մալլա դինաստիայի տիրապետության տակ գտնվող Վիշնուպուր իշխանության մաս է կազմել գրեթե հազար տարի՝ մինչև բրիտանացիների ժամանումը։ Տեղական բարբառը և մշակույթը դեռևս սերտ կապեր են պահպանում Բանկուրայի և Վիշնուպուրի հետ։

1774 թվականին Սուետոնիուս Նիթլին և Ջոն Սամները հայտնաբերել են ածխի հանքավայրեր Ասանսոլի տարածքում։ 1820 թվականին սկսվել է օգտակար հանածոների կանոնավոր արդյունահանումը։ 1863 թվականի հուլիսին մինչև Ասանսոլ երկարացվել է Արևելա-հնդկական երկաթուղու երկաթուղային ճյուղը։

19-րդ դարի և 20-րդ դարի մեծ մասի ընթացքում Ասանսոլի ածխահանքերը եղել են երկրի ածխի արդյունահանման հիմնական վայրը։

Պատմականորեն քաղաքի անվանումը անգլերեն դարձվել է *Assensole*  Բրիտանական ժամանակաշրջանում, աակայն անկախությունից հետո Ասանսոլ անվանումը վերադարձվել է։

Ֆիզիկական և աշխարհագրական բնութագրեր
------------------------------------

Ասանսոլը գտնվում է Չհոտա-Նագպուր սարահարթի ստորին հատվածում, որի մեծ մասը գտնվում է Ջարքխանդ նահանգում։ Ասանսոլը գտնվում է Դամոդար և Աջայ գետերի միջև։

Ասանսոլը բնութագրվում է տաք և չոր ամառներով և զով չոր ձմեռներով։ Ամռանը «լու» քամիները քաղաք են բերում չոր և տաք օդ, օդի ջերմաստիճանը գերազանցում է 40 °C-ը, ձմռանը ջերմաստիճանը կարող է իջնել 10 °C-ից ցածր։ Մուսսոնների սեզոնը տևում է օգոստոսից սեպտեմբեր։ Ըստ Կյոպպենի կլիմաների դասակարգման՝ քաղաքի կլիման բնութագրվում է որպես սավաննաների արևադարձային կլիմա։

| Ասանսոլ,Հնդկաստանի կլիմայական տվյալները |
| --- |
| Ամիս | հունվ | փետ | մարտ | ապր | մայ | հուն | հուլ | օգոս | սեպ | հոկ | նոյ | դեկ | Տարի  |
| Միջին բարձր °C (°F) | 26 (78) | 28 (82) | 34 (94) | 39 (102) | 39 (102) | 37 (98) | 32 (90) | 32 (89) | 32 (90) | 32 (89) | 29 (84) | 26 (79) | 32 (90) |
| Միջին ցածր °C (°F) | 12 (53) | 14 (57) | 19 (66) | 23 (74) | 26 (78) | 26 (79) | 26 (78) | 26 (78) | 25 (77) | 22 (71) | 16 (60) | 12 (53) | 21 (69) |
| Տեղումներ մմ (դյույմ) | 18 (0.7) | 33 (1.3) | 20 (0.8) | 20 (0.8) | 74 (2.9) | 241 (9.5) | 348 (13.7) | 338 (13.3) | 211 (8.3) | 109 (4.3) | 15 (0.6) | 5 (0.2) | 1430 (56,3) |
| *աղբյուր: Weatherbase* |

Ծանոթագրություններ
------------------

1. ↑  Census of India 2011 (West Bengal): Barddhaman District Primary Census Abstract — Office of Registrar General & Census Commissioner of India.
2. ↑  "Census India" (PDF). *Census*. Retrieved 2012 թ․ հուլիսի 22.
3. ↑  "Million plus UA Cities – India" (PDF). *Census*. Census of India. Retrieved 2012 թ․ հուլիսի 22.
4. ↑  "World's fastest growing urban areas (1)". City Mayors. 2010 թ․ դեկտեմբերի 7. Retrieved 2011 թ․ մարտի 16.
5. 1 2  "Asansol on the net — A complete information on Asansol city — Asansolcity.com". Արխիվացված է the original 2013 թ․ օգոստոսի 31-ին. Retrieved 2014 թ․ հունիսի 18.
6. ↑  *Deb, Mihir; Tiwari, Garima; Lahiri-Dutt, Kuntala* Artisanal and small-scale mining in India: Selected studies and an overview of the issues(անգլ.) // *International Journal of Mining, Reclamation and Environment* : journal. — 2004. — Т. 10. — № 10.
7. ↑
8. ↑
9. ↑  "Climate Summary for Asansol". Weatherbase.com.
10. ↑  
"Asansol, India – Monthly - All Weather Averages". *Weatherbase*. 2013.
Retrieved 31 July 2013.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames · Open Directory Project |
|  |
| Բառարաններ և հանրագիտարաններ | Մեծ կատալոնական · Մեծ նորվեգական |
|  |
| Չափորոշչային վերահսկողություն | GND: 7754155-8 · VIAF: 248347037 · WorldCat VIAF: 248347037 |

 |